b'\n_START_ARTICLE_\nVerslo administravimo magistras\n_START_PARAGRAPH_\nVerslo administravimo magistras (angl. Master of Business Administration, MBA)\xc2\xa0\xe2\x80\x93 kvalifikacinis laipsnis, suteikiamas, baigus podiplomines vadybos studijas.\n_START_SECTION_\nStudij\xc5\xb3 kaina\n_START_PARAGRAPH_\nStudij\xc5\xb3 kaina skiriasi. Magistro studijos Vilniaus universiteto Tarptautinio verslo mokykloje atsieis 12.000 Lt per 1,5 met\xc5\xb3, 27.600 Lt\xc2\xa0\xe2\x80\x93 mokslai ISM, apie 39.500 Lt reikia mok\xc4\x97ti BMI. Europoje EMBA kaina svyruoja apie 140.000 Lt u\xc5\xbe visas studijas. Dvej\xc5\xb3 met\xc5\xb3 MBA programa elitin\xc4\x97je Harvardo verslo mokykloje kainuoja 230.000 Lt, IE verslo mokykloje Madride 13 m\xc4\x97nesi\xc5\xb3 IMBA programa\xc2\xa0\xe2\x80\x93 200.000 Lt , pana\xc5\xa1iai ir Londono verslo mokykloje.\n_START_SECTION_\nKarjera\n_START_PARAGRAPH_\nTyrimai rodo, kad baigusieji presti\xc5\xbein\xc4\x99 INSEAD verslo mokykl\xc4\x85 Pranc\xc5\xabzijoje ir prad\xc4\x97jusieji dirbti finans\xc5\xb3 srityje po trej\xc5\xb3 met\xc5\xb3 vidutini\xc5\xa1kai u\xc5\xbedirba 280.000 Lt per metus (prie\xc5\xa1mokestin\xc4\x97 suma). Tie, kurie pasirenka konsultacij\xc5\xb3 versl\xc4\x85 ir gamyb\xc4\x85, gauna kiek ma\xc5\xbeiau\xc2\xa0\xe2\x80\x93 250.000 Lt.\n_START_SECTION_\nLietuvoje\n_START_PARAGRAPH_\nLietuvoje dabar vadovams skirt\xc4\x85, o pasaulyje neoficialiai \xe2\x80\x9elengvuoju MBA\xe2\x80\x9c vadinam\xc4\x85 EMBA (angl. Executive Masters of Business Administration) si\xc5\xablo jau du VU TVM konkurentai: Baltijos vadybos institutas ir ISM Vadybos ir ekonomikos universitetas.\n_START_SECTION_\nVertinimai\n_START_PARAGRAPH_\nMBA pasaulyje laikomas universaliausiu verslo i\xc5\xa1silavinimu ir viena geriausi\xc5\xb3 investicij\xc5\xb3 \xc4\xaf didesnio u\xc5\xbedarbio perspektyvas. Tod\xc4\x97l rinkoje program\xc4\x85 stengiasi pasi\xc5\xablyti daugelis verslo mokykl\xc5\xb3, o darbdaviams absolventus tenka rinktis ir vertinti pagal mokyklos reputacij\xc4\x85, atsi\xc5\xbevelgti \xc4\xaf programos akreditacij\xc4\x85 federacijoje ar vertinti programas pagal mokyklos partneri\xc5\xb3 vardus._NEWLINE_Bet ne visi tokias programas vertina teigiamai. Pavyzd\xc5\xbeiui, Henris Mintsbergas yra kriti\xc5\xa1kai atsiliep\xc4\x99s apie Verslo administravimo magistro studijas, kurios, jo teigimu, \xe2\x80\x9eparuo\xc5\xa1ia \xc5\xbemones vadovauti niekam\xe2\x80\x9c, neparengia vadov\xc5\xb3, galin\xc4\x8di\xc5\xb3 gerai klausytis kit\xc5\xb3.'